Sa wala madugay sa wala pa matapos ang paghari ni David ug nahikatulog siya sa kamatayon, iyang gisulti nga sama sa usa ka propeta ang mahitungod sa paghari unya ni Kristo, nga natala sa II Samuel 23:1-7. Sa bersikulo 1 ug 2, si David miingon nga siya “ang gidihogan sa Diyos ni Jacob,” ug ang “Espirito sa Ginoo” anaa kaniya, nagagiya kaniya sa iyang mga pulong, isip hari sa iyang mga katawhan. Si Hesus sa iyang pagsugod sa iyang kalibutanong pagsangyaw, nagsulti usab sa sama nga pulong mahitungod sa iyang kaugalingon, kinutlo gikan kang propeta Isaias. “Ang Espirito sa Diyos ania kanako…iya akong gidihogan..” (Lucas 4:18) Sa parehong kaso ni David ug ni Hesus, sa pagdihog sa Diyos ug Iyangg Espirito nagapamatood nga sila ang pinili sa Langitnong Amahan isip magahari sa iyang mga katawhan.